07/03/2018 | Administración LocalMunicipal
Santiago de Compostela
Urbanismo. Sección de Planeamento e Xestión
Expropiación forzosa, con urxente ocupación, dos bens e dereitos necesarios para exeutar a Fase I do proxecto integrado da Estación Intermodal de Santiago de Compostela

O Consello da Xunta de Galicia, mediante acordo adoptado o 5 de outubro de 2017, aprobou a fase I do Proxecto integrado da nova estación intermodal de Santiago de Compostela, como proxecto público de urxencia e excepcional interese, e declarou urxente a ocupación dos bens e dereitos afectados. De conformidade co disposto na Lei 3/2016 de medidas en materia de proxectos públicos de urxencia ou de excepcional interese, a aprobación do proxecto leva implícita a declaración de utilidade pública e a necesidade de ocupación dos bens e dereitos afectados para os efectos de expropiación ou imposición de servidumes, correspondendo ao Concello de Santiago a condición de administración expropiante e beneficiaria. O Pleno municipal do Concello de Santiago de Compostela, en sesión que tivo lugar o día 15 de febreiro de 2018, adoptou o seguinte ACORDO: Primeiro: Iniciar o procedemento de expropiación forzosa, con urxente ocupación, dos bens e dereitos necesarios para executar a fase I do proxecto integrado da estación intermodal de Santiago de Compostela, en cumprimento do esixido pola Lei 3/2016 de medidas en materia de proxectos públicos de urxencia ou de excepcional interese, aprobado polo Consello da Xunta de Galicia o 5 de outubro de 2017. Segundo: Aprobar o proxecto técnico de expropiación dos bens e dereitos afectados, no que se contén a súa descrición, a identificación dos seus titulares, e a proposta de taxación do seu valor. En cumprimento do disposto polo artigo 52 da Lei de expropiación forzosa, convocarase aos titulares afectados para a realización das actas previas á ocupación, cunha antelación mínima de 8 días, mediante citación persoal e publicación de edictos no taboleiro municipal, en dous xornais, no Boletín Oficial do Estado e no Boletín Oficial da Provincia. En consecuencia, e en cumprimento do disposto polo artigo 52 da Lei de Expropiación Forzosa, CONVÓCASE aos titulares de bens e dereitos afectados pola expropiación ao acto da realización da ACTA PREVIA Á OCUPACIÓN, a fin de que comparezan no lugar, data e hora que de seguido se indican, e sen prexuízo de trasladarse ao lugar dos terreos se fose necesario: DATA: 5 DE ABRIL DE 2018 LUGAR: Pazo de Raxoi (Concello de Santiago). Praza do Obradoiro, s/n, 2ª ANDAR (URBANISMO. Expropiacións) Os expropiados poderán comparecer persoalmente, ou por medio de representante con poder bastante ao efecto, haberán de vir provistos do seu Documento Nacional de Identidade, e achegar a documentación que posúan para acreditar o seu dereito sobre os bens afectados. Consonte dispón o artigo 56.2 do Regulamento de expropiación forzosa, ata o momento en que se proceda á realización da acta previa á ocupación, os interesados poderán consultar o expediente no Servizo Municipal de Planeamento e Xestión Urbanística (sección Expropiacións) do Concello de Santiago (sito no 2ª andar do Pazo de Raxoi), de luns a venres e en horario de 8.30 a 14.30 horas. Antes do día 5 de abril de 2018, os interesados poderán formular por escrito as alegacións que estimen convenientes aos sós efectos de enmendar posibles erros que se tiveran producido na identificación dos bens e dereitos afectados. Este anuncio publicarase no Boletín Oficial do Estado, no Boletín Oficial da Provincia de A Coruña, en dous xornáis de circulación na provincia, e no taboleiro municipal. A teor do disposto polo artigo 44 da Lei 39/2015 do Procedemento administrativo común, serverá de notificación por edictos aos interesados que non pudieran ser identificados, aos titulares que sexan descoñecidos, así como a aqueles dos que se descoñeza o seu enderezo ou paradoiro. Santiago de Compostela, 1 de marzo de 2018 O alcalde P. D. DEC/3997/2015 do 18 de xuño de 2015 O concelleiro delegado de Espazos Cidadáns, Dereito á Vivienda e Mobilidade Jorge Duarte Vázquez